5.10.2022.
LV
Eiropas Savienības Oficiālais Vēstnesis
L 258/287
23.
pieņem zināšanai Institūta centienus nodrošināt izmaksu ziņā efektīvu un videi nekaitīgu darba vietu; atzinīgi vērtē to, ka Institūts ir iecēlis t. s. vides amatpersonu, lai tā palīdzētu samazināt Institūta darbību ietekmi uz vidi; mudina Institūtu dalīties ar savām problēmām un gūto pieredzi ES aģentūru tīklā; pieņem zināšanai, ka Institūts ir uzlabojis tā veiktās pētniecības rezultātu izplatīšanu sabiedrībai un spēju uzrunāt sabiedrību ar sociālo mediju un citu kanālu starpniecību;
24.
prasa modernizēt ēkas, lai tās atbilstu bezemisiju standartiem, jo īpaši uzstādot saules enerģijas paneļus visās Institūtam piederošajās ēkās;
25.
atgādina, ka ir svarīgi palielināt Institūta iekšējo operāciju un pārvaldības digitalizāciju un ir svarīgi paātrināt procedūru digitalizāciju; uzsver, ka Institūtam šajā ziņā arī turpmāk jābūt proaktīvam, lai nekādā gadījumā nepieļautu digitālās plaisas veidošanos starp Savienības aģentūrām; tomēr vērš uzmanību uz to, ka ir jāveic visi drošības pasākumi, kas nepieciešami, lai novērstu jebkādu risku apstrādātās informācijas drošībai tiešsaistē; aicina Institūtu ātrāk izstrādāt savu kiberdrošības politiku un nekavējoties to īstenot;
26.
attiecībā uz pārējiem horizontāla rakstura konstatējumiem, kas pievienoti lēmumam par budžeta izpildes apstiprināšanu, atsaucas uz 2022. gada 4. maija rezolūciju par aģentūru sniegumu, finanšu pārvaldību un kontroli (5).
(5) Pieņemtie teksti, P9_TA(2022)0196.